《题白鹤观道士莹斋号》
明代·朱存理

莹然有色出孚尹，举世相看总贱珉。白鹤幽栖能脱迹，黄冠清梦不沾尘。

云根瑶草千山晓，月底璚花一室春。对酒长吟苏武慢，其人如玉合仙真。

作者简介：（1444—1513）苏州府长洲人，字性甫，又字性之，号野航。博学工文，闻人有异书，必访求。以布衣终。著有《铁网珊瑚》、《野航漫录》、《吴郡献征录》、《旌孝录》、《鹤岑随笔》等。